Anklagemyndigheden led et totalt nederlag onsdag, da Retten i Aalborg frikendte alle 12 tiltalte i Solhaven-sagen. Der var 73 forhold i anklageskriftet og 20 unge var forurettede i sagen, som nu er afsluttet til de tiltaltes fordel. Nu skal anklagemyndigheden nærstudere dommen med henblik på at lave en indstilling til Statsadvokaten i Viborg. Det er nemlig Statsadvokaten, som beslutter om sagen skal ankes til Landsretten.

Opsummering:
11 tidligere ansatte og forstander Søren Virenfeldt blev pure frikendt i Solhave-sagen. Nu vil anklagemyndigheden studere dommen.